આ સીરીઝ આ મહિનાની 16 તારીખે Zee5 પર બતાવવામાં આવશે. ટીમે તો તેની બીજી સીઝનની તૈયારી પણ અત્યારથી શરૂ કરી લીધી છે. આ સીરીઝમાં સની લિયોની પોતાનો રોલ કરી રહી છે, પરંતુ તેનો પતિ ડેનિયલ વેબર આ સીરીઝનો હિસ્સો નથી. આ વિશે વેબરે હાલમાં જ કહ્યું, મેં પહેલા આ વિશે વિચાર્યું હતું, પરંતુ બાદમાં મને લાગ્યું કે ત્રણ મહિના વધારે છે. હું આટલો સમય એક્ટિંગમાં નથી આપી શકતો. મારી પાસે કંપની સાથે જોડાયેલા તમામ કાર્યો હોય છે. રોજ-રોજના આ કાર્યો મારા ન હોવાના કારણે અટકી શકે છે, આથી મેં બાયોપિકમાં રોલ નથી કર્યો. સીરીજની ટીમે ડેનિયલના રોલ માટે સાઉથ આફ્રિકાના એક્ટર માર્ક બકનરને પસંદ કર્યો છે.